Kui rääkida sellest, millest jääb ilma laps, kes ei ole samasuguses meedia mõjuväljas kui tema lasteaiarühma sõbrad, siis see võib sotsiaalseid suhteid mõjutada küll. Mingitel hetkedel lõigatakse sellised lapsed mõnedest mängudest välja, kuna need lapsed  ei tea süžeesid ja tegelasi, mis on teistele lastele tuttavad. Ka mõne vestlusteema puhul ei ole neil lastel midagi kaasa rääkida. Analüüsin ise praegu mahukat andmestikku väikeste lastega tehtud uurimuse põhjal. Seal on samuti näha seda, kuidas lapsed ise teadvustavad, et vaatasin eile seda saadet ja nüüd mängin seda järgi.